Kamu bisa jelasin ke aku soal Olayama, Huruna dalam bahasa nias?

Olayama no sambua desa ba Kecamatan Huruna, Kabupaten Nias Selatan. Kodenia ba wamatörö Indonesia 12.14.20.2004. Fatua lö tefaböbö ba Kecamatan Huruna, Olayama tefaböbö ba Kecamatan Lölöwa'u. Ba Golayama so 8 dusun: Soliga, Bitaha, Olayama, Hilibadalu, Hilihoe, Aröhili, Lölözasai ba Hili'ana'a. Desa andre fa'ola tanö yöu ba desa Ehosakhozi, tanö raya ba desa Bawöhösi, tanö ba gatumbukha ba desa Hilizoliga ba tanö ba gaekhula ba desa Luahamofakhe.

Mado sabölö oya ba desa da'e ya'ia da'ö mado Halaŵa, bahiza so göi mado tanöbö'ö si no tobali onombini'ö mado Halaŵa ya'ia da'ö mado Gulö, Bu'ulölö, La'ia ba Hulu.

Halöwö zowanua khönia no oi fabö'ö-bö'ö, so ndra samahaö (guru), perawat, bidan, sohalöwö ba gödo wamatörö ba sohalöŵö ba danö. Fohalöŵö ba danö no fangalui niha sabölö ato fao ba da'ö wangai gitö awö cocoa (ma asese laŵa'ö coklat).

center|375px|Meza kara, föna Nomo Sebua si no adudu ba dusun Olayama

Ba desa da'e so nomo sebua ba behu, ni'otomosi ndra satua meföna. Omo Sebua so ba Golayama faoma ba Bitaha, ba behu so ba Bitaha, Hilibadalu dan Hili'ana'a. Börö wa'atedou ginötö awö wa ambö wondrorogö no tebörögö agafufu Nomo sebua ba behu da'e. Omo Sebua si so ba dusun Olayama no adudu, hatö meza kara zi toröi si so föna ba golayama.

center|375px|Behu si so ba desa Olayama